Champions
ముగిసిన సెయిలింగ్‌ పోటీలు
హైదరాబాద్‌: తెలంగాణ రాష్ట్ర ఓపెన్‌ సెయిలింగ్‌ ఛాంపియన్‌ షిప్‌లో తెలంగాణ కుర్రాళ్లు సత్తాచాటారు. తెలంగాణ ఆటగాళ్లు కోటేశ్వరరావు, సాయిబాబా, గౌతమ్‌ మెరిశారు. రాష్ట్రస్థాయి జూనియర్‌ లేజర్‌ 4.7 క్లాస్‌లో కోటేశ్వరరావు స్వర్ణం, సాయిబాబా రజతం, గౌతమ్‌ కాంస్యం గెలుచుకున్నారు. ఓపెన్‌ లేజర్‌ 4.7విభాగంలో కోటేశ్వరరావు మూడో స్థానంలో నిలిచి కాంస్యం సాధించాడు.బాలికల విభాగంలో హైద్రాబాద్‌ యూత్‌ క్లబ్‌కు చెందిన సెయిలర్‌ జుహి దేశా§్‌ు తెలంగాణ రాష్ట్ర జూనియర్‌ బాలికల ఛాంపియన్‌గా నిలిచింది. మొత్తం నాలుగు రోజుల పాటు హైద్రాబాద్‌ హుస్సేన్‌ సాగర్‌లో జరిగిన తెలంగాణ రాష్ట్ర ఓపెన ఛాంపియన్‌ షిప్స్‌ బుధవారం ముగిశాయి.
గోవా,తెలంగాణ,మహారాష్ట్ర, తమిళనాడు, మధ్య ప్రదేశ్‌, కర్ణాటక రాష్ట్రాల నుంచి మొత్తం 45మంది ఈపోటీల్లో పాల్గొన్నారు. పోటీల్లో విజేతలుగా నిలిచిన వారికి ముఖ్య అతిథిగా విచ్చేసిన హెచ్‌ఎండిఏ కమీషనర్‌ డాక్టర్‌ చిరంజీవులు పతకాలు అందజేశారు. ఈసందర్భంగా తెలంగాణ సెయిలింగ్‌ అసోసియేషన్‌ ప్రెసిడెంట్‌ లెఫ్ట్‌నెంట్‌ జనరల్‌ కె.ఎస్‌.రావు మాట్లాడుతూ…వరుసగా రెండు రాష్ట్రస్థాయి ఛాంపియన్‌ షిప్‌లు నిర్వహించామని చెప్పడానికి చాలా గర్వపడుతున్నానన్నారు. ఈ ఏడాది పోటీదారుల సంఖ్య కూడా మూడింతలు పెరిగిందని చెప్పాడు. విజేతలకు శుభాకాంక్షలు తెలిపాడు. ఈసందర్భంగా డాక్టర్‌ చిరంజీవులు మాట్లాడుతూ 400ఏళ్ల చరిత్ర కలిగిన హైద్రాబాద్‌ నగరంలో హుస్సేన్‌ సాగర్‌ ప్రధాన ఆకర్షణ అన్నారు. హైద్రాబాద్‌లో ఉన్నట్లు ఏ ఇతర నగర నడిబొడ్డులో ఇంత పెద్ద సరస్సులేదని చెప్పారు. 5.7చదరపు కిలో మీటర్ల మేర వ్యాపించి ఉన్న ఇంత పెద్ద సరస్సు నిర్వహణ సవాళ్లతో కూడుకున్నదన్నారు. సెయిలింగ్‌ కూడా చాలా కష్టమైన క్రీడని చాలామందికి నీళ్లంటే భయముంటుందని, సెయిలర్‌ కావాలంటే చాలా ధైర్య సాహసాలుండాలని, ఈ ఛాంపియన్‌షిప్స్‌ భవిష్యత్తులో ప్రపంచ స్థాయి సెయిలర్లు తయారు చేస్తాయని భావిస్తున్నానని వెల్లడించారు. సెయిలింగ్‌ పోటీల విజేతలు వీరే…
జూనియర్‌ ఓపెన్‌ లేజర్‌ 4.7:
రామ్‌ మిలాన్‌ యాద్‌ (ప్రథమ, మధ్య ప్రదేశ్‌), చిత్రేస్‌ తాట (ద్వితీయ, తమిళనాడు), కోటేశ్వరరావు (తృతీయ, తెలంగాణ) జూనియర్స్‌్‌ స్టేట్‌ లేజర్‌ 4.7: కోటేశ్వరరావు (ప్రథమ, తెలంగాణ), మస్తీ సాయిబాబ (ద్వితీయ), గౌతమ్‌ కంకట్ల (తృతీయ) సీనియర్‌ లేజర్‌ స్టాండర్డ్‌: అజ§్‌ు సింగ్‌ రాజ్‌పుత్‌ (ప్రథమ, మహారాష్ట్ర), అవినాష్‌ యాదవ్‌ (ద్వితీయ, మహారాష్ట్ర), లిమ్‌ జాన్‌ (తృతీయ, కర్నాటక)